
KONTRAKTSVILKÅR FOR UTVEKSLINGSOPPHOLD I REGI AV UIT
Punkt 1
Studenten forplikter seg til å oppdatere informasjonen angående ny studieadresse, e-postadresse og eventuelt telefonnummer på StudentWeb straks etter ankomst til lærestedet.
Punkt 2
Studieoppholdet inngår som en integrert del av studentens studium ved UiT og vil gjennomføres i henhold til forhåndsgodkjent plan. Studenten skal levere dokumentasjon på gjennomførte studier ved utenlandsk lærested til sitt institutt  etter endt utenlandsopphold. Dokumentasjon er den som kreves for å få endelig godkjenning av studieoppholdet, f. eks Transcript of Records, emnebeskrivelser o.l
[bookmark: _GoBack]Punkt 3
Alle endringer i det planlagte oppholdet, herunder avbrudd i studieoppholdet, studieoppholdets varighet, endringer i den forhåndsgodkjente fagkrets, lengre fravær fra lærestedet, skal varsles UiT umiddelbart. Det skal i slike tilfeller inngås en ny avtale mellom studenten og UiT. Mislighold vil kunne medføre at studieoppholdet ikke blir godkjent som del av studiet ved UiT.
Punkt 4
Studenten erklærer seg innforstått med at det avtalte studieopphold i utlandet ikke påfører UiT økonomisk eller annen form for ansvar, herunder ansvar i forbindelse med sykdom, ulykke, skader, forsvinning eller ansvar for tap/skader på ting.
Studenten er ansvarlig for egen sikkerhet under studieoppholdet og bør holde løpende kontakt med nærmeste pårørende i Norge. Nærmeste pårørende bør straks melde fra til UiT dersom det tilstøter studenten noe uforutsett. Studenten må informere pårørende om dette punktet i kontrakten. 
 
Punkt 5
Studenten er ansvarlig for å tegne nødvendige forsikringer i forbindelse med sitt studieopphold i utlandet, herunder syke-/ulykkesforsikringer og reiseforsikring som dekker hjemtransport i tilfelle sykdom eller skade, samt nødvendige tyveri- og ansvarsforsikringer i tillegg til Folketrygdens sykeforsikring som alle utvekslingsstudenter med lån/stipend i Statens lånekasse får automatisk: https://helsenorge.no/bo-i-utlandet. 
Studenten skal også tegne privat reise/sykeforsikring.
Studenten er ansvarlig for å informere pårørende (se foran) om inngåtte forsikringsavtaler knyttet til utenlandsoppholdet.
Punkt 6
Studenten er selv ansvarlig for å sette seg inn i den sosiale og politiske situasjonen i destinasjonslandet og forplikter seg til, dersom en konkret faresituasjon skulle oppstå, å lytte til og følge de råd som gis fra den norske ambassade/ Utenriksdepartementet med hensyn til sosial uro og politisk risiko

Studenten anmodes om å registrere reisen på Utenriksdepartementets reiseregistrering: https://www.reiseregistrering.no/


Punkt 7
Studenten henstilles om å være en god representant for UiT. Det er fint om studenten presenterer UiT for vertsinstitusjonens ansatte og studenter dersom anledningen byr seg.   
 

TILLEGGSVILKÅR FOR STUDENTER PÅ DET HELSEVITENSKAPELIGE FAKULTET
Følgende vilkår gjelder alle utvekslingsstudenter på IHO, bioingeniør- og legestudenter. 

Obligatorisk tuberkuloseundersøkelse 
Studenter som har arbeidet i helseinstitusjoner, flyktningleir eller lignende i land med høy
forekomst av tuberkulose skal testes, uavhengig av oppholdets varighet. Tuberkuloseundersøkelsen skal foretas så snart som mulig etter oppholdet. Studenten er selv ansvarlig for testing og skal levere dokumentasjon til ansvarlig leder på det aktuelle praksisstedet etter hjemkomst.

Nasjonalt folkehelseinstitutt angir hvilke land dette gjelder.  For opplysninger om land med høy forekomst av tuberkulose, se: https://www.fhi.no/sv/smittsomme-sykdommer/tuberkulose/land-med-hoy-forekomst-av-tuberkulo/


Obligatorisk MRSA-testing

UiT følger retningslinjene for testing som til enhver tid gjelder ved UNN.  Disse er i samsvar med Folkehelseinstituttets MRSA veileder. http://www.fhi.no/dokumenter/9bc2e5e450.pdf

For å hindre spredning av MRSA (meticillinresistente gule stafylokokker), har helsefagstudenter som har risiko for å ha blitt MRSA- bærer ved utenlandsopphold, plikt til å MRSA-teste seg før de skal ha praktisk/klinisk undervisning ved sykehus og helseinstitusjoner og i annet pasientrettet arbeid. Studenten er selv ansvarlig for å la seg teste slik at prøvesvar foreligger før studenten skal ut i praksis.  Dokumentasjon leveres til ansvarlig leder. Kriteriene for å la seg teste etter utenlandsopphold er at en i løpet av siste 12 måneder har vært i land utenfor Norge og har: 

· vært i pasientrettet arbeid i og utenfor sykehus, 
· oppholdt seg i barnehjem eller flyktningleir, 
· vært innlagt i helseinstitusjon, 
· fått omfattende undersøkelse eller behandling i en helsetjeneste

I tillegg skal det tas MRSA-prøve av alle som har kliniske symptomer på hud-/sårinfeksjon, kroniske hudlidelser eller innlagt medisinsk utstyr gjennom hud eller slimhinner, og som i løpet av siste 12 måneder oppholder seg eller har oppholdt seg sammenhengende i mer enn 6 uker i land utenfor Norge.

Ansvar
Studenten erklærer seg innforstått med at avtalt studieopphold ikke påfører UiT noe form for ansvar i forbindelse med sykdom, ulykker, skader el. lign. eller ev. forlengelse av studieopphold som følge av MRSA-/ tuberkulosetesting.  
Studenten er selv ansvarlig for å tegne forsikring, skaffe seg/ta med gyldig Europeisk helsetrygdkort https://helsenorge.no/turist-i-utlandet/europeisk-helsetrygdkort
ved reise til EU/EØS-land , samt å vaksinere seg i forhold til krav som stilles i vertslandet.

